CELEX: 22020D0335
Language: mt
Date: 2019-12-13 00:00:00
Title: Deċiżjoni tal-Kumitat Konġunt taż-ŻEE Nru 317/2019 tat-13 ta’ Diċembru 2019 li temenda l-Anness XIII (Trasport) tal-Ftehim ŻEE [2020/335]

5.3.2020   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 68/72
               
            
         DEĊIŻJONI TAL-KUMITAT KONĠUNT TAŻ-ŻEE
         Nru 317/2019
         tat-13 ta’ Diċembru 2019
         li temenda l-Anness XIII (Trasport) tal-Ftehim ŻEE [2020/335]
         IL-KUMITAT KONĠUNT TAŻ-ŻEE,
         Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u b’mod partikolari l-Artikolu 98 tiegħu,
         Billi:
         
                     (1)
                  
                  
                     Ir-Regolament ta’ Implimentazzjoni tal-Kummissjoni (UE) 2019/123 tal-24 ta’ Jannar 2019 li jistabbilixxi regoli dettaljati għall-implimentazzjoni tal-funzjonijiet tan-netwerk tal-ġestjoni tat-traffiku tal-ajru (ATM) u li jħassar ir-Regolament tal-Kummissjoni (UE) Nru 677/2011 (1) irid jiġi inkorporat fil-Ftehim ŻEE.
                  
               
                     (2)
                  
                  
                     Ir-Regolament ta’ Implimentazzjoni (UE) 2019/123 jħassar ir-Regolament tal-Kummissjoni (UE) Nru 677/2011 (2), li huwa inkorporat fil-Ftehim ŻEE u li konsegwentement irid jitħassar skont il-Ftehim ŻEE.
                  
               
                     (3)
                  
                  
                     Għalhekk, jenħtieġ li l-Anness XIII tal-Ftehim ŻEE jiġi emendat skont dan,
                  
               ADOTTA DIN ID-DEĊIŻJONI:
         
            Artikolu 1
            L-Anness XIII tal-Ftehim ŻEE għandu jiġi emendat kif ġej:
            
                        1.
                     
                     
                        Il-punt li ġej jiddaħħal wara l-punt 66xi (id-Deċiżjoni ta’ Implimentazzjoni tal-Kummissjoni (UE) 2019/903) tal-Anness XIII tal-Ftehim ŻEE:
                        
                                    “66xj.
                                 
                                 
                                    
                                       32019 R 0123: Ir-Regolament ta’ Implimentazzjoni tal-Kummissjoni (UE) 2019/123 tal-24 ta’ Jannar 2019 li jistabbilixxi regoli dettaljati għall-implimentazzjoni tal-funzjonijiet tan-netwerk tal-ġestjoni tat-traffiku tal-ajru (ATM) u li jħassar ir-Regolament tal-Kummissjoni (UE) Nru 677/2011 (ĠU L 28, 31.1.2019, p. 1).
                                    Għall-finijiet ta’ dan il-Ftehim, id-dispożizzjonijiet tar-Regolament ta’ Implimentazzjoni għandhom jinqraw bl-adattamenti segwenti:
                                    
                                                (a)
                                             
                                             
                                                Minkejja d-dispożizzjonijiet tal-Protokoll 1 tal-Ftehim, it-terminu ‘Stat/i Membru(i)’ għandu jinftiehem li jinkludi, b’żieda mat-tifsira tiegħu fir-Regolament ta’ Implimentazzjoni, lill-Istati tal-EFTA.
                                             
                                          
                                                (b)
                                             
                                             
                                                Rigward l-Istati tal-EFTA, it-terminu ‘Maniġer tan-Netwerk’ għandu jirreferi għall-Maniġer tan-Netwerk maħtur mill-Kumitat Permanenti tal-Istati tal-EFTA.
                                             
                                          
                                                (c)
                                             
                                             
                                                Rigward l-Istati tal-EFTA, it-terminu ‘Korp ta’ Analiżi tal-Prestazzjoni’ għandu jirreferi għall-Korp ta’ Analiżi tal-Prestazzjoni maħtur mill-Kumitat Permanenti tal-Istati tal-EFTA.
                                             
                                          
                                                (d)
                                             
                                             
                                                Fl-Artikolu 4(1), fir-rigward tal-Istati tal-EFTA, il-kliem ‘Deċiżjoni tal-Kummissjoni adottata skont l-Artikolu 5(2) tar-Regolament (KE) Nru 549/2004’ għandu jinqara ‘Deċiżjoni mill-Kumitat Permanenti tal-Istati tal-EFTA’.
                                             
                                          
                                                (e)
                                             
                                             
                                                Fl-Artikolu 5, fir-rigward tal-Istati tal-EFTA, il-kelma ‘Kummissjoni’ għandha tinqara ‘Kumitat Permanenti tal-Istati tal-EFTA’.
                                             
                                          
                                                (f)
                                             
                                             
                                                Fl-Artikolu 6, fir-rigward tal-Istati tal-EFTA, il-kelma ‘Kummissjoni’ għandha tinqara ‘Kumitat Permanenti tal-Istati tal-EFTA’.
                                             
                                          
                                                (g)
                                             
                                             
                                                Fl-Artikolu 7(3)(k), il-kliem ‘il-Kumitat Permanenti tal-Istati tal-EFTA, l-Awtorità ta’ Sorveljanza tal-EFTA’ għandu jiddaħħal wara l-kelma ‘Kummissjoni’.
                                             
                                          
                                                (h)
                                             
                                             
                                                Fl-Artikolu 7(4), il-kliem ‘il-Kumitat Permanenti tal-Istati tal-EFTA, l-Awtorità ta’ Sorveljanza tal-EFTA’għandu jiddaħħal wara l-kelma ‘Kummissjoni’.
                                             
                                          
                                                (i)
                                             
                                             
                                                Fl-Artikolu 18(4)(b), il-kliem ‘kif ukoll rappreżentant wieħed mill-Awtorità ta’ Sorveljanza tal-EFTA’ għandu jiddaħħal wara l-kelma ‘Kummissjoni’.
                                             
                                          
                                                (j)
                                             
                                             
                                                Fl-Artikolu 19(2), għandu jiżdied il-punt li ġej fl-ewwel subparagrafu:
                                                
                                                            ‘(j)
                                                         
                                                         
                                                            l-Istat tal-EFTA li jkollu l-Presidenza tal-Kumitat Permanenti tal-Istati tal-EFTA.’
                                                         
                                                      
                                          
                                                (k)
                                             
                                             
                                                Fl-Artikolu 22(3), l-ewwel sentenza, il-kliem ‘il-Kumitat Permanenti tal-Istati tal-EFTA, l-Awtorità ta’ Sorveljanza tal-EFTA’ għandu jiddaħħal wara l-kliem ‘lill-Kummissjoni’.
                                             
                                          
                                                (l)
                                             
                                             
                                                Fl-Artikolu 23, l-ewwel sentenza, fir-rigward tal-Istati tal-EFTA, il-kelma ‘Kummissjoni’ għandha tinqara ‘l-Awtorità ta’ Sorveljanza tal-EFTA’.”
                                             
                                          
                              
                  
                        2.
                     
                     
                        It-test tal-punt 66wn (ir-Regolament tal-Kummissjoni (UE) Nru 677/2011) jitħassar.
                     
                  
         
            Artikolu 2
            It-test tar-Regolament ta’ Implimentazzjoni (UE) 2019/123 bil-lingwa Iżlandiża u b’dik Norveġiża, li se jiġi ppubblikat fis-Suppliment dwar iż-ŻEE ta’ Il-Ġurnal Uffiċjali tal-Unjoni Ewropea, għandu jkun awtentiku.
         
         
            Artikolu 3
            Din id-Deċiżjoni għandha tidħol fis-seħħ fl-14 ta’ Diċembru 2019, bil-kundizzjoni li jkunu saru n-notifiki kollha skont l-Artikolu 103(1) tal-Ftehim ŻEE (*1).
         
         
            Artikolu 4
            Din id-Deċiżjoni għandha tiġi ppubblikata fit-Taqsima taż-ŻEE ta’ Il-Ġurnal Uffiċjali tal-Unjoni Ewropea u fis-Suppliment tiegħu dwar iż-ŻEE.
         
         
            Magħmul fi Brussell, it-13 ta’ Diċembru 2019.
            
               
                  Għall-Kumitat Konġunt taż-ŻEE
               
               
                  Il-President
               
               Gunnar PÁLSSON
            
         
         
            (1)  ĠU L 28, 31.1.2019, p. 1.
         
            (2)  ĠU L 185, 15.7.2011, p. 1.
         
            (*1)  Ma huwa indikat l-ebda rekwiżit kostituzzjonali.